ICHI บวกเฉียด 6% ซื้อขายหนาแน่น! “โนมูระฯ” เคาะเป้า 15.80 บ.
ICHI บวกเฉียด 6% ซื้อขายหนาแน่น! "โนมูระฯ" เคาะเป้า 15.80 บ. รับแนวโน้มกำไรโตแกร่ง!
ICHI บวกเฉียด 6% ซื้อขายหนาแน่น! "โนมูระฯ" เคาะเป้า 15.80 บ. รับแนวโน้มกำไรโตแกร่ง!
18 มี.ค. 2564

ผู้สื่อข่าวรายงานว่า ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ล่าสุด ณ เวลา 11.09 น. อยู่ที่ระดับ  14.50 บาท ปรับตัวขึ้น 0.80 บาท หรือ 5.84% ด้วยมูลค่าการซื้อขาย 545.19 ล้านบาท โดยเป็นการปรับตัวขึ้นแรงสุดในรอบเกือบ 5 ปี นับตั้งแต่ราคาหุ้นอยู่ที่ระดับ 14.50 บาท เมื่อวันที่ 23 พ.ย.2558
ทั้งนี้ บล.โนมูระ พัฒนสิน ระบุในบทวิเคราะห์ (18 มี.ค.64) ว่า มองกำไรปี 64 ของ ICHI ยังเติบโตได้ต่อเป็นปีที่ 3 ที่ 732 ล้านบาท (+42% จากช่วงเดียวกันเมื่อปีก่อน) จากการเก็บเกี่ยวรายได้น้ำวิตามินเต็มปี และเครื่องดื่มกัญชง รายแรกๆในตลาดที่ผ่านการปรับตัวไว อีกทั้งมีการผสานการตลาดที่เป็นจุดเด่น และมี Track record การเปิดตัวผลิตภัณฑ์ใหม่ที่ดีในภาวะที่ธุรกิจผ่านรอบลงทุนใหญ่หมดแล้ว
ด้าน Valuation: หุ้นซื้อขาย PER ปี 64 ที่ 24 เท่า ยังต่ำกว่ากลุ่มเครื่องดื่มซึ่งสูง 25 – 33 เท่า และรับปันผล 0.5 บาท (Yield 3.6%, XD 6 พ.ค.)
ทั้งนี้ จิตวิทยาบวกจากกลุ่มซีพีเซ็น MOU ม.แม่โจ้ ศึกษาและพัฒนาผลิตภัณฑ์กัญชง เป็นตัวสะท้อนถึงโอกาสธุรกิจที่จริงจังและดูยั่งยืนแม้สุดท้ายผู้เล่นในกลุ่มจะดูลดลง อีกทั้งเตรียมเปิดตัวเครื่องดื่มกัญชงให้ทัน เม.ย. เป็น First mover ในตลาด และเป็นโอกาสธุรกิจครั้งสำคัญ ให้ราคาเป้าหมาย 15.80 บาท